REPUBLIKA SRBIJA

NARODNA SKUPŠTINA

01 Broj 06-2/163-21

13. maj 2021. godine

B e o g r a d

**Z A P I S N I K**

**JEDANAESTE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 11, 12. i 13. MAJA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 124 narodna poslanika, a primenom elektronskog sistema za glasanje utvrđeno je da su u sali prisutna 153 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: prof. dr Jahja Fehratović, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od predsednika Vlade, Ministarstva prosvete, nauke i tehnološkog razvoja i direktora Republičkog zavoda za statistiku, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) - od Ministarstva unutrašnjih poslova, dr Muamer Bačevac, predstavnik Poslaničke grupe Socijaldemokratska partija Srbije i Aleksandar Marković, predstavnik Poslaničke grupe „Aleksandar Vučić - za našu decu“.

Predsedavajući dr Vladimir Orlić, potpredsednik Narodne skupštine, je obavestio da je sprečena da sednici prisustvuje narodni poslanik Jelisaveta Veljković.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, Nadije Bećiri, dr Marko Bogdanović, Josip Broz, Vladan Glišić, Mladen Grujić, Vladimir Đukanović, Milan Đurica, Ninoslav Erić, Ilija Životić, Krsto Janjušević, Aleksandar Jovanović, mr Jadranka Jovanović, Nataša Jovanović, Šaip Kamberi, Dragomir Karić, Jovan Kolundžija, Đorđe Komlenski, Selma Kučević, Nikola Lazić, Sofija Maksimović, prof. dr Predrag Marković, dr Milorad Mijatović, Marko Mladenović, Olivera Nedeljković, prof. dr Aleksandra Pavlović Marković, Jovan Palalić, Ljubo Petrović, Mira Petrović, Milena Popović, Misala Pramenković, Marina Raguš, Dragana Radinović, Momir Sojilković, Ivan Tasovac, Toma Fila, Ljiljana Kuzmanović-Vujaković i Marina Mirković.

Narodna skupština je većinom glasova usvojila Zapisnik Osme sednice Prvog redovnog zasedanja Narodne skupštine Republike Srbije u 2021. godini, održane 15. i 20. aprila 2021. godine (od 183 prisutna narodna poslanika, 170 je glasalo za, a 13 nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlogu za dopunu predloženog dnevnog reda, Narodna skupština nije prihvatila predlog narodnog poslanika Ane Karadžić da se dnevni red dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Ane Karadžić, od 185 prisutnih narodnih poslanika, 16 je glasao za, a 169 nije glasalo).

Narodna skupština je, većinom glasova (od 185 prisutnih narodnih poslanika, 176 je glasalo za, a devet nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički načelni pretres o:**

**- Predlogu zakona o izmenama i dopunama Zakona o zapošljavanju i osiguranju za slučaj nezaposlenosti**, koji je podnela Vlada (broj 011-729/21 od 23. aprila 2021. godine),

**- Predlogu zakona o tehničkim zahtevima za proizvode i ocenjivanju usaglašenosti**, koji je podnela Vlada (broj 011-728/21 od 23. aprila 2021. godine),

**-** **Predlogu zakona o izmenama i dopunama Zakona o pečatu državnih i drugih organa**, koji je podnela Vlada (broj 011-698/21 od 19. aprila 2021. godine),

**-** **Predlogu zakona o izmenama i dopunama Zakona o ugovorima o prevozu u železničkom saobraćaju**, koji je podnela Vlada (broj 011-692/21 od 19. aprila 2021. godine) i

**- Predlogu zakona o izmenama i dopunama Zakona o osnivanju Muzeja žrtava genocida**, koji je podnela Vlada (broj 011-691/21 od 16. aprila 2021. godine);

**2. zajednički jedinstveni pretres o:**

**- Predlogu zakona o potvrđivanju Memoranduma između Vlade Republike Srbije i Vlade Komonvelta Dominike o saradnji u oblasti poljoprivrede**, koji je podnela Vlada (broj 011-730/21 od 23. aprila 2021. godine),

**- Predlogu zakona o potvrđivanju Ugovora između Republike Srbije i Republike Argentine o izručenju**, koji je podnela Vlada (broj 011-689/21 od 16. aprila 2021. godine),

**- Predlogu zakona o potvrđivanju Ugovora između Republike Srbije i Republike Argentine o uzajamnoj pravnoj pomoći u krivičnim stvarima**, koji je podnela Vlada (broj 011-688/21 od 16. aprila 2021. godine),

**- Predlogu zakona o potvrđivanju Ugovora između Republike Srbije i Republike Belorusije o izručenju**, koji je podnela Vlada (broj 011-687/21 od 16. aprila 2021. godine) i

**- Predlogu zakona o potvrđivanju Ugovora između Republike Srbije i Republike Argentine o transferu osuđenih lica i saradnji u izvršenju krivičnih sankcija**, koji je podnela Vlada (broj 011-686/21 od 16. aprila 2021. godine);

**3. zajednički jedinstveni pretres o:**

**- Predlogu odluke o prestanku funkcije predsednika Prekršajnog suda u Lazarevcu**, koji je podneo Odbor za pravosuđe, državnu upravu i lokalnu samoupravu (broj 118-676/21-1 od 20. aprila 2021. godine) i

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije**, koji je podnela Poslanička grupa SOCIJALISTIČKA PARTIJA SRBIJE (SPS) (broj 02-683/21 od 15. aprila 2021. godine).

Narodna skupština je, većinom glasova (od 185 prisutnih narodnih poslanika, 177 je glasalo za, a osam nije glasalo), utvrdila dnevni red Jedanaeste sednice Prvog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

1. **Predlog zakona o izmenama i dopunama Zakona o zapošljavanju i osiguranju za slučaj nezaposlenosti,** koji je podnela Vlada (broj 011-729/21 od 23. aprila 2021. godine),
2. **Predlog zakona o tehničkim zahtevima za proizvode i ocenjivanju usaglašenosti,** koji je podnela Vlada (broj 011-728/21 od 23. aprila 2021. godine),
3. **Predlog zakona o izmenama i dopunama Zakona o pečatu državnih i drugih organa,** koji je podnela Vlada (broj 011-698/21 od 19. aprila 2021. godine),
4. **Predlog zakona o izmenama i dopunama Zakona o ugovorima o prevozu u železničkom saobraćaju,** koji je podnela Vlada (broj 011-692/21 od 19. aprila 2021. godine),
5. **Predlog zakona o** **izmenama i dopunama Zakona o osnivanju Muzeja žrtava genocida**, koji je podnela Vlada (broj 011-691/21 od 16. aprila 2021. godine),
6. **Predlog zakona o potvrđivanju Memoranduma između Vlade Republike Srbije i Vlade Komonvelta Dominike o saradnji u oblasti poljoprivrede,** koji je podnela Vlada (broj 011-730/21 od 23. aprila 2021. godine),
7. **Predlog zakona o potvrđivanju Ugovora između Republike Srbije i Republike Argentine o izručenju,** koji je podnela Vlada (broj 011-689/21 od 16. aprila 2021. godine),
8. **Predlog zakona o potvrđivanju Ugovora između Republike Srbije i Republike Argentine o uzajamnoj pravnoj pomoći u krivičnim stvarima,** koji je podnela Vlada (broj 011-688/21 od 16. aprila 2021. godine),
9. **Predlog zakona o potvrđivanju Ugovora između Republike Srbije i Republike Belorusije o izručenju,** koji je podnela Vlada (broj 011-687/21 od 16. aprila 2021. godine),
10. **Predlog zakona o potvrđivanju Ugovora između Republike Srbije i Republike Argentine o transferu osuđenih lica i saradnji u izvršenju krivičnih sankcija,** koji je podnela Vlada (broj 011-686/21 od 16. aprila 2021. godine),
11. **Predlog odluke o prestanku funkcije predsednika Prekršajnog suda u Lazarevcu,** koji je podneo Odbor za pravosuđe, državnu upravu i lokalnu samoupravu (broj 118-676/21-1 od 20. aprila 2021. godine),
12. **Predlog odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa SOCIJALISTIČKA PARTIJA SRBIJE (SPS) (broj 02-683/21 od 15. aprila 2021. godine).

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Maja Gojković, potpredsednik Vlade i ministar kulture i informisanja, prof. dr Darija Kisić- Tepavčević, ministar za rad, zapošljavanje, boračka i socijalna pitanja, Anđelka Atanasković, ministar privrede, Marija Obradović, ministar državne uprave i lokalne samouprave, Tomislav Momirović, ministar građevinarstva, saobraćaja i infrastrukture, Zoran Antić, državni sekretar u Ministarstvu za rad, zapošljavanje, boračka i socijalna pitanja, Maja Mačužić-Puzić, državni sekretar u Ministarstvu državne uprave i lokalne samouprave, Vukica Kilibarda, vršilac dužnosti sekretara Ministarstva kulture i informisanja, Danijela Vanušić, vršilac dužnosti pomoćnika ministra kulture i informisanja, Aleksandar Starčević, vršilac dužnosti pomoćnika ministra privrede, mr Anita Dimovski, vršilac dužnosti pomoćnika ministra građevinarstva, saobraćaja i infrastrukture, Nikola Mirković, načelnik odeljenja u Ministarstvu privrede, Vida Jerković, načelnik Odeljenja u Ministarstvu građevinarstva, saobraćaja i infrastrukture, Aleksandra Jovanović, rukovodilac Grupe u Ministarstvu privrede, Mile Mitrović, šef Odseka u Ministarstvu privrede, Miloš Stanojević, savetnik u Ministarstvu građevinarstva, saobraćaja i infrastrukture, Tatjana Čabak i Irena Otašević iz Ministarstva državne uprave i lokalne samouprave, Svetlana Jovanović iz Kabineta predsednika Vlade i Milan Josimov iz Kancelarije za informacione tehnologije i elektronsku upravu.

Zatim je Narodna skupština prešla na rad po utvrđenom dnevnom redu sednice, odnosno na **zajednički načelni pretres o predlozima zakona iz tačaka od 1. do 5. dnevnog reda**.

Predsedavajući dr Vladimir Orlić, potpredsednik Narodne skupštine je, saglasno članu 157. stav 2. Poslovnika, otvorio zajednički načelni pretres o:

**- Predlogu zakona o izmenama i dopunama Zakona o zapošljavanju i osiguranju za slučaj nezaposlenosti**,

**- Predlogu zakona o tehničkim zahtevima za proizvode i ocenjivanju usaglašenosti**,

**- Predlogu zakona o izmenama i dopunama Zakona o pečatu državnih i drugih organa**,

**- Predlogu zakona o izmenama i dopunama Zakona o ugovorima o prevozu u železničkom saobraćaju** i

**- Predlogu zakona o izmenama i dopunama Zakona o osnivanju Muzeja žrtava genocida**.

Uvodno izlaganje o predlozima zakona podneli su predstavnici predlagača prof. dr Darija Kisić-Tepavčević, ministar za rad, zapošljavanje, boračka i socijalna pitanja, **Anđelka Atanasković**, ministar privrede, **Maja Gojković**, potpredsednica Vlade i ministar kulture i informisanja **i Marija Obradović**, ministar državne uprave i lokalne samouprave.

U zajedničkom načelnom pretresu učestvovali su narodni poslanici: Milanka Jevtović Vukojičić, izvestilac Odbora za rad, socijalna pitanja, društvenu uključenost i smanjenje siromaštva, Sandra Božić, izvestilac Odbora za kulturu i informisanje, Jelena Žarić Kovačević, izvestilac Odbora za ustavna pitanja i zakonodavstvo, Elvira Kovač, izvestilac Odbora za evropske integracije, Dejan Kesar, izvestilac Odbora za pravosuđe, državnu upravu i lokalnu samoupravu i Veroljub Arsić, izvestilac Odbora za privredu, regionalni razvoj, trgovinu, turizam i energetiku (nakon čijeg izlaganja je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Života Starčević, zamenik predsednika Poslaničke grupe JEDINSTVENA SRBIJA (JS), Nataša Mihailović-Vacić, zamenik predsednika Poslaničke grupe Socijaldemokratska partija Srbije, dr Emeše Uri, predstavnik Poslaničke grupe SAVEZ VOJVOĐANSKIH MAĐARA, Željko Tomić, predstavnik Poslaničke grupe SPAS, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) i Milanka Jevtović Vukojičić, predstavnik Poslaničke grupe „Aleksandar Vučić - za našu decu“ (nakon čijeg izlaganja je predsedavajući dr Vladimir Orlić, potpredsednik Narodne skupštine, odredio pauzu u trajanju od jednog časa).

Posle pauze, sednica je nastavljena u 15 časova i 5 minuta.

U nastavku zajedničkog načelnog pretresa učestvovali su narodni poslanici: Samir Tandir, Marija Jevđić, Daniel Đivanović, Smilja Tišma (nakon čijeg izlaganja se za reč javila ministar Maja Gojković), Milenko Jovanov (povodom čijeg izlaganja se za reč javio narodni poslanik Ivica Dačić, a zatim su usledile replike narodnih poslanika Milenka Jovanova i Ivice Dačića, posle čega se za reč javila ministar Maja Gojković, za replike narodni poslanici Milenko Jovanov i Ivica Dačić, za reč ministar Maja Gojković i za repliku narodni poslanik Ivica Dačić), Milija Miletić, Zagorka Aleksić, Zvonimir Stević, Sandra Joković, dr Vesna Ivković, Olivera Ognjanović, Marijan Rističević, Predrag Rajić, Sanja Lakić, Samira Ćosović, Milica Nikolić, dr Muamer Bačevac, Milimir Vujadinović, Vesna Nedović, Đorđe Dabić, Nebojša Bakarec, Marko Parezanović i Nevenka Kostadinova.

Zatim je predsedavajući zaključio zajednički načelni pretres o predlozima zakona iz tačaka od 1. do 5. dnevnog reda.

Prvog dana rada, sednica je završena u 18 časova i 55 minuta.

**Drugi dan rada – 12. maj 2021. godine**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da su u sali prisutna 124 narodna poslanika i da postoje uslovi za rad.

Predsednik je obavestio da je sprečena da sednici prisustvuje narodni poslanik Jelisaveta Veljković.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, Nadije Bećiri, dr Marko Bogdanović, Zoran Bojanić, Josip Broz, Nikola Vojinović, Vladan Glišić, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Vladan Zagrađanin, Marko Zeljug, Krsto Janjušević, Sanja Jefić Branković, Aleksandar Jovanović, Branimir Jovanović, mr Jadranka Jovanović, Nikola Jolović, Šaip Kamberi, Dragomir Karić, Jovan Kolundžija, Marijana Krajnović, Stefan Krkobabić, Selma Kučević, Nikola Lazić, Sofija Maksimović, Dragan D. Marković, prof. dr Predrag Marković, Nenad Mitrović, Marko Mladenović, Olivera Nedeljković, Jovan Palalić, Biljana Pantić Pilja, Marko Parezanović, Đuro Perić, Ljubo Petrović, Mira Petrović, Milena Popović, Misala Pramenković, Nikola Radosavljević, Katarina Rakić, Jelica Sretenović, Momir Stojilković, Ivan Tasovac, Smilja Tišma, prof. dr Jahja Fehratović, Nenad Filipović, Aleksandar Čotrić, Ljiljana Kuzmanović-Vujaković, Marina Mirković i Nikola Kožović.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju Branislav Nedimović, potpredsednik Vlade i ministar poljoprivrede, šumarstva i vodoprivrede, Maja Popović, ministar pravde, prof. dr Darija Kisić-Tepavčević, ministar za rad, zapošljavanje, boračka i socijalna pitanja, Nikola Naumovski, vršilac dužnosti pomoćnika ministra pravde, Vedrana Ilić, vršilac dužnosti pomoćnika ministra poljoprivrede, šumarstva i vodoprivrede, Milanka Davidović, šef Odseka u Ministarstvu poljoprivrede, šumarstva i vodoprivrede i Vladimir Vinš, viši savetnik u Ministarstvu pravde.

Zatim je Narodna skupština nastavila rad i prešla na **zajednički jedinstveni pretres o predlozima zakona iz tačaka od 6. do 10. dnevnog reda**.

Predsednik je, saglasno članu 170. stav 1, a shodno članu 157. stav 2. Poslovnika,otvorio zajednički jedinstveni pretres o:

**- Predlogu zakona o potvrđivanju Memoranduma između Vlade Republike Srbije i Vlade Komonvelta Dominike o saradnji u oblasti poljoprivrede**,

**- Predlogu zakona o potvrđivanju Ugovora između Republike Srbije i Republike Argentine o izručenju,**

**- Predlogu zakona o potvrđivanju Ugovora između Republike Srbije i Republike Argentine o uzajamnoj pravnoj pomoći u krivičnim stvarima,**

**- Predlogu zakona o potvrđivanju Ugovora između Republike Srbije i Republike Belorusije o izručenju** i

**- Predlogu zakona o potvrđivanju Ugovora između Republike Srbije i Republike Argentine o transferu osuđenih lica i saradnji u izvršenju krivičnih sankcija.**

Uvodno izlaganje o predlozima zakona podneli su predstavnici predlagača prof. dr Darija Kisić-Tepavčević, ministar za rad, zapošljavanje, boračka i socijalna pitanja i Maja Popović, ministar pravde.

U zajedničkom jedinstvenom pretresu učestvovali su narodni poslanici: Jelena Žarić Kovačević, izvestilac Odbora za ustavna pitanja i zakonodavstvo, Marijan Rističević, izvestilac Odbora za poljoprivredu, šumarstvo i vodoprivredu, Dejan Kesar, izvestilac Odbora za pravosuđe, državnu upravu i lokalnu samoupravu, dr Muamer Zukorlić, predstavnik Poslaničke grupe "STRANKA PRAVDE I POMIRENjA SPP - UJEDINjENA SELjAČKA STRANKA USS", mr Đorđe Kosanić, predstavnik Poslaničke grupe JEDINSTVENA SRBIJA (JS), Jasmina Karanac, predstavnik Poslaničke grupe Socijaldemokratska partija Srbije, Aleksandar Mirković, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javila ministar Maja Popović), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Samir Tandir, Danijela Veljović, Slavenko Unković, Dijana Radović, Rajka Matović, Dubravka Kralj, Ana Beloica, prof. dr Dragoljub Acković, Milica Obradović, Ivan Ribać (zatim je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Vesna Knežević, Uglješa Mrdić, Ljiljana Malušić i Srbislav Filipović, a zatim je predsedavajuća odredila pauzu u trajanju od jednog časa.

Nakon pauze, sednica je nastavljena u 15 časova i 20 minuta.

U nastavku zajedničkog jedinstvenog pretresa učestvovali su narodni poslanici: Viktor Jevtović, prof. dr Marko Atlagić, Adam Šukalo, Marijan Rističević, Ilija Matejić, Veroljub Arsić, Boris Bursać, prof. dr Vladimir Marinković, Milimir Vujadinović i Aleksandar Mirković, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javila ministar Maja Popović).

Zatim je predsedavajući Radovan Tvrdišić, potpredsednik Narodne skupštine, zaključio zajednički jedinstveni pretres o predlozima zakona iz tačaka od 6. do 10. dnevnog reda.

Drugog dana rada, sednica je završena u 17 časova i 25 minuta.

**Treći dan rada – 13. maj 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 57 narodnih poslanika, a primenom elektronskog sistema za glasanje utvrđeno je da je u sali prisutno 108 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva kulture i informisanja, Arpad Fremond, predstavnik Poslaničke grupe SAVEZ VOJVOĐANSKIH MAĐARA - od Ministarstva prosvete, nauke i tehnološkog razvoja, Toma Fila, predstavnik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i prof. dr Dragoljub Acković, predstavnik Poslaničke grupe „Aleksandar Vučić - za našu decu“ - od Ministarstva pravde i Ministarstva kulture i informisanja.

Predsednik je obavestio da je sprečena da sednici prisustvuje narodni poslanik Jelisaveta Veljković.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Arđend Bajrami, dr Muamer Bačevac, Nadije Bećiri, Josip Broz, Vladan Glišić, Mladen Grujić, Milovan Drecun, Vladimir Đukanović, Ilija Životić, Marko Zeljug, dr Muamer Zukorlić, Enis Imamović, Krsto Janjušević, mr Jadranka Jovanović, Šaip Kamberi, Dragomir Karić, Marijana Krajnović, Selma Kučević, Nikola Lazić, dr Darko Laketić, Sofija Maksimović, Dragan D. Marković, Jelena Mijatović, dr Balint Pastor, Đuro Perić, Mira Petrović, Milena Popović, Misala Pramenković, Momir Stojilković, Samir Tandir, Ivan Tasovac, Samira Ćosović, prof. dr Jahja Fehratović, Nenad Filipović, Mirsad Hodžić, Aco Petrović, Ljiljana Kuzmanović-Vujaković i Marina Mirković.

Zatim je Narodna skupština nastavila rad i prešla na **zajednički jedinstveni pretres o predlozima odluka iz tačaka 11. i 12. dnevnog reda**.

Predsednik je, saglasno članovima 192. stav 3. i 202, a shodno članu 157. stav 2. Poslovnika, otvorio zajednički jedinstveni pretres o:

**- Predlogu odluke o prestanku funkcije predsednika Prekršajnog suda u Lazarevcu** i

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije.**

U zajedničkom jedinstvenom pretresu učestvovali su narodni poslanici: Jelena Žarić Kovačević, predstavnik Poslaničke grupe „Aleksandar Vučić - za našu decu“, Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Toma Fila, predstavnik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Milija Miletić, Sanja Jefić Branković, Vojislav Vujić, Dubravka Kralj, Nebojša Bakarec, Đorđe Milićević, Ivan Ribać, Viktor Jevtović, Đorđe Todorović, Rajka Matović, Đorđe Dabić i Milanka Jevtović Vukojičić, nakon čega je predsedavajuća Marija Jevđić, potpredsednik Narodne skupštine, odredila pauzu u trajanju od jednog časa.

Posle pauze, sednica je nastavljena u 15 časova i 15 minuta.

U nastavku zajedničkog jedinstvenog pretresa učestvovali su narodni poslanici: Mladen Bošković, Ivana Nikolić, Stefan Srbljanović, prof. dr Vladimir Marinković, Miloš Banđur (kome je replicirao narodni poslanik Đorđe Milićević), Marijan Rističević, Dejan Kesar, Veroljub Arsić, Vuk Mirčetić, prof. dr Marko Atlagić i Luka Kebara.

Zatim je predsedavajući Radovan Tvrdišić, potpredsednik Narodne skupštine u skladu sa članom 98. stav 4. Poslovnika, zaključio zajednički jedinstveni pretres o predlozima odluka iz tačaka 11. i 12. dnevnog reda.

Predsedavajući je, saglasno članu 87. stav 5. Poslovnika Narodne skupštine, odredio četvrtak, 13. maj 2021. godine, sa početkom u 18,00 časova, kao Dan za glasanje o tačkama dnevnog reda Jedanaeste sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 176 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O IZMENAMA I DOPUNAMA ZAKONA O ZAPOŠLjAVANjU I OSIGURANjU ZA SLUČAJ NEZAPOSLENOSTI**

Pošto je Narodna skupština obavila zajednički načelni pretres o predlozima zakona iz tačaka od 1. do 5. dnevnog reda, a s obzirom na to da na predloge zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o predlozima zakona u celini.

Narodna skupština je, jednoglasno (od 185 prisutnih narodnih poslanika, 185 je glasalo za), usvojila Predlog zakona o izmenama i dopunama Zakona o zapošljavanju i osiguranju za slučaj nezaposlenosti, u celini.

**2. tačka dnevnog reda – PREDLOG ZAKONA O TEHNIČKIM ZAHTEVIMA ZA PROIZVODE I OCENjIVANjU USAGLAŠENOSTI**

Narodna skupština je, većinom glasova (od 185 prisutnih narodnih poslanika, 184 su glasala za, a jedan nije glasao), usvojila Predlog zakona o tehničkim zahtevima za proizvode i ocenjivanju usaglašenosti, u celini.

**3. tačka dnevnog reda – PREDLOG ZAKONA O IZMENAMA I DOPUNAMA ZAKONA O PEČATU DRŽAVNIH I DRUGIH ORGANA**

Narodna skupština je, jednoglasno (od 186 prisutnih narodnih poslanika, 186 je glasalo za), usvojila Predlog zakona o izmenama i dopunama Zakona o pečatu državnih i drugih organa, u celini.

**4. tačka dnevnog reda – PREDLOG ZAKONA O IZMENAMA I DOPUNAMA ZAKONA O UGOVORIMA O PREVOZU U ŽELEZNIČKOM SAOBRAĆAJU**

Narodna skupština je, jednoglasno (od 187 prisutnih narodnih poslanika, 187 je glasalo za), usvojila Predlog zakona o izmenama i dopunama Zakona o ugovorima o prevozu u železničkom saobraćaju, u celini.

**5. tačka dnevnog reda – PREDLOG ZAKONA O IZMENAMA I DOPUNAMA ZAKONA O OSNIVANjU MUZEJA ŽRTAVA GENOCIDA**

Narodna skupština je, jednoglasno (od 187 prisutnih narodnih poslanika, 187 je glasalo za), usvojila Predlog zakona o izmenama i dopunama Zakona o osnivanju Muzeja žrtava genocida, u celini.

**6. tačka dnevnog reda – PREDLOG ZAKONA O POTVRĐIVANjU MEMORANDUMA IZMEĐU VLADE REPUBLIKE SRBIJE I VLADE KOMONVELTA DOMINIKE O SARADNjI U OBLASTI POLjOPRIVREDE**

Narodna skupština je, većinom glasova svih narodnih poslanika (od 187 prisutnih narodnih poslanika, 186 je glasalo za, a jedan nije glasao), usvojila Predlog zakona o potvrđivanju Memoranduma između Vlade Republike Srbije i Vlade Komonvelta Dominike o saradnji u oblasti poljoprivrede, u celini.

**7. tačka dnevnog reda – PREDLOG ZAKONA O POTVRĐIVANjU UGOVORA IZMEĐU REPUBLIKE SRBIJE I REPUBLIKE ARGENTINE O IZRUČENjU**

Narodna skupština je, većinom glasova svih narodnih poslanika (od 187 prisutnih narodnih poslanika, 187 je glasalo za), usvojila Predlog zakona o potvrđivanju Ugovora između Republike Srbije i Republike Argentine o izručenju, u celini.

**8. tačka dnevnog reda – PREDLOG ZAKONA O POTVRĐIVANjU UGOVORA IZMEĐU REPUBLIKE SRBIJE I REPUBLIKE ARGENTINE O UZAJAMNOJ PRAVNOJ POMOĆI U KRIVIČNIM STVARIMA**

Narodna skupština je, većinom glasova svih narodnih poslanika (od 187 prisutnih narodnih poslanika, 186 je glasalo za, a jedan nije glasao), usvojila Predlog zakona o potvrđivanju Ugovora između Republike Srbije i Republike Argentine o uzajamnoj pravnoj pomoći u krivičnim stvarima, u celini.

**9. tačka dnevnog reda – PREDLOG ZAKONA O POTVRĐIVANjU UGOVORA IZMEĐU REPUBLIKE SRBIJE I REPUBLIKE BELORUSIJE O IZRUČENjU**

Narodna skupština je, većinom glasova svih narodnih poslanika (od 187 prisutnih narodnih poslanika, 185 je glasalo za, a dva nisu glasala), usvojila Predlog zakona o potvrđivanju Ugovora između Republike Srbije i Republike Belorusije o izručenju, u celini.

**10. tačka dnevnog reda – PREDLOG ZAKONA O POTVRĐIVANjU UGOVORA IZMEĐU REPUBLIKE SRBIJE I REPUBLIKE ARGENTINE O TRANSFERU OSUĐENIH LICA I SARADNjI U IZVRŠENjU KRIVIČNIH SANKCIJA**

Narodna skupština je, većinom glasova svih narodnih poslanika (od 187 prisutnih narodnih poslanika, 187 je glasalo za), usvojila Predlog zakona o potvrđivanju Ugovora između Republike Srbije i Republike Argentine o transferu osuđenih lica i saradnji u izvršenju krivičnih sankcija, u celini.

**11. tačka dnevnog reda – PREDLOG ODLUKE O PRESTANKU FUNKCIJE PREDSEDNIKA PREKRŠAJNOG SUDA U LAZAREVCU**

Narodna skupština je, većinom glasova svih narodnih poslanika (od 187 prisutnih narodnih poslanika, 187 je glasalo za), usvojila Predlog odluke o prestanku funkcije predsednika Prekršajnog suda u Lazarevcu, u celini.

**12. tačka dnevnog reda – PREDLOG ODLUKE O IZMENAMA ODLUKE O IZBORU ČLANOVA I ZAMENIKA ČLANOVA ODBORA NARODNE SKUPŠTINE REPUBLIKE SRBIJE**

Narodna skupština je, većinom glasova svih narodnih poslanika (od 187 prisutnih narodnih poslanika, 187 je glasalo za), usvojila Predlog odluke o izmenama Odluke o izboru članova i zamenika članova odbora Narodne skupštine Republike Srbije, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Jedanaestu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 15 minuta.

GENERALNI SEKRETAR PREDSEDNIK

Veljko Odalović Ivica Dačić